Sefefo sa tlhaga borwa se tsubutla ditlhare ka phefo e e bogale,Thato le Modiegi ba siela ka fa tlase ga magofa a ga mosadimogolo Keba,ba itshireletsa jaaka dikokwanyana ka fa tlase ga mmaatsona. Mosadimogolo a ingangatlela ka seikokotlelo e kete mosimane wa lesole a palame pitsi ya mokatiswana e tlola ditlhatsana. “Mamphorwana a me, le […] 13 Bakeresete ba ba leng mo lenyalong ba tshwanetse go tila ditlwaelo tse di digang seriti sa dikamano tsa lenyalo, jaaka mekgwa e e tlwaelegileng thata mo lefatsheng la gompieno le le ilweng ke tlhakanelodikobo kwa tlhogong. Paulo o ne a gakolola jaana malebana le kgang eno: “A monna yo o nyetseng a neye mosadi wa gagwe tshwanelo ya gagwe; mme a mosadi yo o nyetsweng le ene a direle monna wa gagwe ka tsela e e tshwanang. Mosadi yo o nyetsweng ga a na taolo mo mmeleng wa gagwe, mme monna wa gagwe ke ene yo o nang le yone; ka tsela e e tshwanang, monna yo o nyetseng, le ene, ga a na taolo mo mmeleng wa gagwe, mme mosadi wa gagwe ke ene yo o nang le yone.” Go tswa foo Paulo o ne a laela jaana ka tlhamalalo: “Lo se ka lwa e amogana, fa e se ka go dumalana ka nako e e tlhomilweng.” Ka ntlha yang? “Gore lo tle lo beele nako ya thapelo kwa thoko le gore lo tle lo boelane gape, gore Satane a tle a se ka a nna a lo raela ka ntlha ya go sa kgone go laola mebele ya lona.” (1 Bakor. 7:3-5) Fa Paulo a ne a umaka thapelo, o ne a bontsha se se tshwanetseng go tla pele mo Mokereseteng. Mme gape o ne a tlhalosa sentle gore Mokeresete mongwe le mongwe yo o mo lenyalong o tshwanetse go amega ka dilo tse molekane wa gagwe a di tlhokang mo nameng le mo maikutlong.